Magneettitehosteaineiden käyttö munuaisten vajaatoimintaa sairastavilla ja raskaana olevilla potilailla

**Matalan riskin Gd-varjoainetta (meillä Dotarem) käytettäessä:**

**Magneettitehosteaineita (yksinkertaisia annoksia) voi käyttää vaikeaa munuaisten vajaatoimintaa sairastavilla potilailla, vaikka eGFR ≤ 30 ml/min/1,73m2.**

Magneettitehosteaineiden munuaistoksisuus on vähäinen, eikä nykyisin käytössä olevilla tehosteaineilla (kuten Dotarem) ole todettu nefrogeenista systeemistä fibroosia. Toistuvia annoksia lyhyen ajan sisällä tulee kuitenkin välttää.

Rutiininomaista munuaisfunktion mittaamista **ei tarvita** ennen magneettikuvausta.

**Hemodialyysissa** oleville potilaille tehdään dialyysi vuorokauden sisällä merkkiainetehosteisen magneettikuvauksen jälkeen. Asiasta on sovittava munuaisosaton kanssa.

**Peritoneaalidialyysipotilaiden** hoito ei muutu tehosteaineen annon jälkeen.

**Raskauden aikana magneettitehosteaineiden käyttöä tulee välttää,** koska tehosteaine kulkeutuu istukan kautta sikiöön. Käyttö on sallittu vain, mikäli oleellista informaatiota ei muuten saada.

**Imettäminen magneettitehosteaineen jälkeen on sallittu.** Merkkiainetta kertyy äidinmaitoon vain niin vähäisiä määriä, että siitä ei ole haittaa lapselle.